bg ru bg ru hbs_cyr ru bg ky bg bg bg bg mk en bg bg bg bg bg bg bg bg en en en bg uk bg bg en de bg en de bg en de bg bg bg bg bg de bg de bg de bg de bg de bg de bg ru ru bg bg bg uk bg bg bg uk uk bg ru en ru bg en
„Незаконнороденият син на Джанис Джоплин и Леми” заби в клуб под тепетата - plovdivtime.bg
Начало Суматоха „Незаконнороденият син на Джанис Джоплин и Леми” заби в клуб под тепетата
На клавирен дърти олд рокендрол Апокалипсис, пред-блус, пост-госпъл-хардкор се насладиха пловдивчани с дяволското дуо на Преподобния Джон Уесли Майерс от Тенеси, известен повече като James Leg. Завладяващото му присъствие на сцената потопи клуба в уудсток атмосфера, с привкус на  бърбън от стар тексаски бар и сякаш поведе всички към преоткриването на тъмното и мръснишкото у себе си.
Като син на проповедник, той е овладял до съвършенство умението да води и насочва с езика на тялото си и с всепроникващия си глас. Неслучайно е наричан „Незаконнороденият син на Джанис Джоплин и Леми”.  Феновете не просто слушаха музиката, а сякаш гласът му отекваше в главите им, изпълзял от ада, за да ги провокира към пълно отприщване в танци и алкохолни изпарения.
Не могат да бъдат пропуснати и движенията на James.  Резките и насечени движения на плувналото му в пот тяло, докато свири, пък добави неподправено сексуално rock'n'roll усещане в тъмния клуб.
Когато заговори на публиката, всички като че ли бяха в транс. А той с усмивка се извини, че не знае друг език освен английски, но е сигурен че ще се разбере с всички така или иначе.
„Ние сме на турне от седмици и се радвам, че последната ни спирка наоколо е тук. Прекрасно е”, каза още той.
Като реверанс към своите фенове, които не просто слушаха и танцуваха пред него, а сякаш го поглъщаха и изживяваха, бяха изсвирени още 2 допълнителни парчета. Явно просто не му се слизаше от сцената. След концерта дуото се смеси с тълпата в клуба и всеки, който желаеше, можеше да отиде да разговаря с тях, да се пошегува или да се снима. Липсата на типичната претенциозност, характерна за голяма част от звездите, бе приета с лека изненада и удоволствие от всички.
Сред хората се чуваха оценки като: „Толкова е неподправен и земен”, „Сякаш сме познати, засекли се в бар”, „Страшно готини и забавни пичове”.
Един от албумите на James Leg се казва Blood On The Keys, което в превод означава „кръв по клавишите", което със сигурност не е случайно измислено. Маниерът му на свирене създава усещането за демоничен ритуал и божествено пречистващо откровение. Макар това да е третото гостуване в България, феновете вече нямат търпение за следващото.
Лошо време беляза третия ден на „Панаира на занаятите“, посетители и майстори се усмихнаха на дъжда
Армин Ван Бюрен, Скепта и The Dead Daisies напълниха профилите си със снимки от Пловдив
Звездна среща: Оперната прима Соня Йончева и Христо Стоичков с обща фотосесия в Пловдив
Лошо време беляза третия ден на „Панаира на занаятите“, посетители и майстори се усмихнаха на дъжда
Армин Ван Бюрен, Скепта и The Dead Daisies напълниха профилите си със снимки от Пловдив
Звездна среща: Оперната прима Соня Йончева и Христо Стоичков с обща фотосесия в Пловдив
Skepta и Armin Van Buuren пристигат за първото издание на Solar Plovdiv
Старият град като писта за Формула 1, Култард подкара болида си по калдъръма
Стилисти от Пловдив преобразиха звезди за музикалното събитие на годината
гр. Пловдив, България ул. "Орловец" 9
Телефон: 070010248 Телефон: 032 20 73 44 Телефон за реклама: 087 900 22 22
© 2018 - 2020 Plovdiv Time, Всички права запазени.